Document ID: /roh_data/filtered/fineweb-2-filterrobots_roh.jsonl.gz/32460

Minisguard dals 15.12.2018
- Sonda, 15.12.2018, 17:40
Per il «Zauberwald» èn questa giada er artistas ed artists giuvens en acziun.
Il «Zauberwald» a Lai carmala onn per onn persunas da l’entir chantun Grischun ed ina massa giasts.
Las installaziuns dals artists fascineschan grond e pitschen. Ma tranter las installaziuns sa chatta era ina da scolars da Lai. Al Minisguard han ils giuvens artists declerà lur ovras e nus mussain co ch’ellas glischan la notg.
Ils gilets mellens da la Frantscha
En la Frantscha è il mument ina nova gruppaziun in grond tema: Ils gilets mellens, per franzos «gilets jaunes» èn malcuntents cun ils schefs elitars da lur pajais che emblidan la glieud simpla e paupra che patescha da la vita adina pli chara.
Il Minisguard declera tge ch’è fin ussa capità e tge che spetga sco proxim.